**Totemul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când lacrima bolnavă de durere

își cată așternut pe chipul meu,

Îți cer iertare pentru decădere

că încă sunt durerii minereu.

Că te-am iubit nu este de tăgadă!

Că te iubesc nu poate fi secret

chiar de te-ai dus, așa, în mare grabă

să-ți pui cununi de stele la firet!

În neștiința mea proverbială

am decretat că totu-i schimbător,

că însuși dorul este o spoială

ce o topește timpul trecător.

Am îndrăznit c-o neștiință crasă

să cred că fără tine voi fi viu,

dar tot ce simt e-a liniștii ambrasă

ce mă sugrumă cu al ei batiu.

Cortina a fost dată într-o parte,

iar scena se prezinta delirant:

E-un hău imens ce astăzi ne desparte,

iar liniștea răsună obsedant.

Dar nu există-n lume depărtare

să mă despartă de al meu totem,

Căci te-am ales în viața mișcătoare

drept prozodie în al meu poem.